Diari Oficial de la Generalitat Valenciana


Sumari del DOGV 7377, del 08-10-2014 (2014/9011)

Notificació del laude emés per la Junta Arbitral de Transports d'Alacant. Expedient número 015/14-A.
----------------------------------------------------------------------------------------------------

### Dades del document

Número de DOGV
:   7377

Data del DOGV
:   08-10-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/9011


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 015/14-A. [2014/9011]  
Luis Felipe Suárez Jorcano, president de la Junta Arbitral de Transports d'Alacant, manifesta que d'acord amb els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a la Compañía Reus Barcelona, SL, que s'ha dictat el laude de l'expedient referit i com que no és possible notificar-li'l per desconegut, parador ignorat o absència, es fa a través d'esta publicació als efectes legals oportuns. El contingut íntegre del laude és el següent:  
  
  
«Tribunal. President: Luis Felipe Suárez Jorcano. Vocals: Francisco Ortiz Gutiérrez, Miguel García Navarro. Secretària-vocal: Carolina Casal Asensio. Parts: Reclamant: Transportes el Comtat, Coop. Valenciana, representada per Juan Mifsud Manclus. Reclamat: Compañía Reus Barcelona SL, que no compareix a l'acte de la vista.  
A Alacant, 18 de setembre de 2014. A les 10.00 hores es constituïx la Junta Arbitral de Transports pels membres citats al marge i amb l'assistència de les parts per a resoldre l'expedient 015/14-A, i se celebra la vista oral respecte de la reclamació següent: impagament de ports. Incompareixença del demandat.  
  
El president inicia la vista oral i es comprova la identitat de la part compareixent i la qualitat amb què intervé.  
A la part reclamada li va ser notificada la demanda i la citació a la vista per al 18 de setembre de 2014 per mitjà de l'exposició en el tauler d'edictes de l'Ajuntament de la seua última adreça coneguda, i per la publicació de l'edicte en el DOCV número 7357, de 10 de setembre de 2014, que consta en l'expedient.  
Se li concedix la paraula a la reclamant, que basa la reclamació en els següents antecedents de fet:  
1. Es ratifica en tots els motius de la seua demanda i manifesta que a conseqüència de les relacions comercials entre les parts, la reclamant va contractar amb la reclamada la realització de diversos servicis de transport nacional amb càrrega en la província de Tarragona i destinació en la província d'Alacant. Els servicis es feien sense cap incidència, i es presentaren a cobrament la factura número 1245 de 27 de novembre de 2012 per un import de 520,30 euros, la factura número 1332, de 18 de desembre de 2012, per un import de 1.113,20 euros, la factura número 165, de 26 de febrer de 2013, per un import de 145,20 euros, la factura número 118, de 12 de febrer de 2013, per un import de 254,10 euros, i la factura número 53, de 31 de gener de 2013, per un import de 980,10 euros.  
Després de diverses gestions per a cobrar-les sense aconseguir-ho s'interposà esta demanda, amb la solicitud que una vegada que li siga reconegut el seu dret, es condemne la reclamada al pagament de 3.012,90 euros.  
Sense més alegacions i debatuda la demanda, es dóna per conclosa la vista.  
S'hi apliquen els següents fonaments jurídics:  
1. La competència territorial de la Junta, de la qual res s'alega, ve determinada en els articles 6 i 7.2 del Reglament de la LOTT (RD 1211/90).  
2. La submissió ve determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que li dóna l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha el referit acord de sotmetiment a l'arbitratge de les Juntes sempre que la quantia de la controvèrsia no excedisca de 6.000.00 euros i que cap de les parts que intervenen en el contracte no hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat».  
3. De les manifestacions realitzades en la vista es deduïx que, efectivament, els ports que són reclamats en esta demanda i les factures dels quals consten adjuntes van ser realitzats, cosa que determina el dret a cobrar-les per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat, dicta el laude següent:  
  
Estimar la demanda interposada per Transportes el Comtat Coop. Valenciana, representada per Juan Midsuf Manclus, contra Compañía Reus Barcelona, SL, ja que dels fets relatats, documents probatoris i declaracions efectuades s'establix que es van realitzar els transports reclamats en les les condicions contractuals convingudes i que se n'ha de pagar l'import.  
Per tot això Compañía Reus Barcelona, SL, haurà d'abonar a Transports el Comtat, Coop. Valenciana, tres mil dotze euros amb noranta cèntims (3.012,90 euros).  
Contra este laude pot exercir-se l'acció d'anulació davant de davant del Tribunal Superior de Justícia de la Comunitat Valenciana en el termini de dos mesos següents a la notificació, d'acord amb els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
A banda d'això, en els deu dies següents al de la notificació del laude podrà solicitar-se a esta Junta Arbitral corregir-lo, aclarir-lo o complementar-lo, d'acord amb l'article 39 de la Llei d'Arbitratge citada.  
  
Quan hagen passat vint dies des de la notificació d'este laude a les parts podrà instar-se a què s'execute forçosament davant del Jutjat de 1a Instància d'Alacant, d'acord amb els articles 44 i 45 de la Llei 60/2003, de 23 de desembre, d'Arbitratge, i el 548 de la Llei 1/2000, de 7 de gener, d'Enjudiciament Civil.»  
Estos terminis de recursos continguts en el laude transcrit comptaran a partir de l'endemà que es publique este edicte en el Diari Oficial de la Comunitat Valenciana.  
  
Alacant, 23 de setembre de 2014.- El president de la Junta Arbitral de Transports d'Alacant: Luis Felipe Suárez Jorcano.